Julien Ingrassia

Julien Ingrassia (s. 26. marraskuuta 1979 Aix-en-Provence) on ranskalainen kartanlukija. Hän luki nuotteja maanmiehelleen Sébastien Ogierille. Pari kilpaili yhdessä vuodesta 2006 lähtien. He ajoivat yhteensä 168 MM-rallia, joista voittivat 54 ja olivat 91 kertaa palkintokorokkeella. Maailmanmestaruuden pari voitti vuosina 2013, 2014, 2015, 2016, 2017, 2018, 2020 ja 2021. Lokakuussa 2021 Ingrassia ilmoitti että kausi 2021 jää hänen kartanlukijan urallaan viimeisekseen.

Ingrassia mursi solisluunsa kesken kauden 2013. Hän ei kuitenkaan joutunut jättämään väliin yhtään osakilpailua. Lopulta pari voitti kauden päätteeksi myös maailmanmestaruuden, varmistaen tittelin Ranskan rallin avauserikoiskokeella.

Lähteet

Ranskalaiset kartanlukijat
Ranskalaiset autourheilijat
Rallin maailmanmestarit
Vuonna 1979 syntyneet
Elävät henkilöt